Predkladacia správa

Podnet na vypracovanie návrhu zákona 
    Ministerstvo zdravotníctva SR predkladá návrh zákona ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o  zmene a doplnení niektorých zákonov mimo Plánu legislatívnych úloh vlády Slovenskej republiky na rok 2004.

Vyjadrenie účelu a odôvodnenie potreby návrhu zákona
	Cieľom navrhovaného zákona je upresniť ustanovenia vzťahujúce sa na platiteľov poistného.

Obsah návrhu zákona
Návrh zákona upresňuje ustanovenia upravujúce najmä platenie preddavkov poistného na verejné zdravotné poistenie a ustanovenia upravujúce ročné zúčtovanie poistného na verejné zdravotné poistenie.

Dopad na verejné financie
Realizácia návrhu zákona nezakladá zvýšené nároky na verejné financie. 

Dôvod nesprístupňovania návrhu zákona
Nie je dôvod nesprístupňovania návrhu zákona.

Informácia o pripomienkovom konaní
	Návrh zákona bol predložený na pripomienkové konanie celkom 33 pripomienkujúcim orgánom. Výsledky pripomienkového konania sú uvedené vo vyhodnotení pripomienkového konania.

Hromadná pripomienka
zo strany verejnosti uplatnená nebola.